ફેશન જગતમાં વસ્ત્રોની સાથે સાથે એક્સેસરીઝ પણ મહત્વ ધરાવે છે. ત્યારે કેટલીક એક્સેરીઝ એવી હોય છે જે સ્ત્રી અને પુરૂષો માટે સરખું મહત્વ ધરાવે છે બેલ્ટ તથા વોચ એવી એક્સેસરીઝ છે જે વસ્ત્રોની સાથે સાથે એકસરખું જ મહત્વ ધરાવે છે. એક સમય હતો જ્યારે મોબાઇલ ફોનના કારણે ઘડિયાળ જાણે ભુલાઈ જ ગઈ હતી, પરંતુ હવે ફરી પાછો સમય આવ્યો છે જ્યારે લોકો પ્રસંગોપાત જુદા જુદા પ્રકારની ઘડિયાળ પહેરવાનું પસંદ કરી રહ્યા છે અને ઘડિયાળ માત્ર એક્સેસરીઝ નહીં, પરંતુ સ્ટેટસ સિમ્બોલ પણ બની ગઈ છે. અને ઘડિયાળ પણ જુદા જુદા આઉટફિટ્સ પ્રમાણે પહેરવામાં આવે છે જેમ કે સોશ્યિલ ગેધરિંગ માટે અલગ, સ્પોર્ટસ વેર કે આઉટિંગ માટે જુદા પ્રકારની વોચિસ અને વર્કિંગ ડે માટે અલગ અલગ ઘડિયાળ.